cyanic-selkie/wikianc huggingface dataset:
Ανδρέας Γ΄ της Ουγγαρίας
Τελευταία έτη
Εν τω μεταξύ απεβίωσε η μητέρα του και ο Lodomer αρχιεπίσκοπος του Έστεργκομ. Το 1298 στην Πέστη συνεκάλεσε Συνέλευση όπου συμφωνήθηκε η καταστροφή των φρουρίων που έγιναν χωρίς την άδειά του και η τιμωρία όσων κατέλαβαν περιοχές. Ο νέος αρχιεπίσκοπος του Έστεργκομ του εναντιώθηκε. Επειδή είχε αποβιώσει ο Κάρολος Μαρτέλος, οι Koszegi, οι Csak και άλλοι ευγενείς που εξεγέρθηκαν, ζήτησαν από τον υιό του Κάρολο Ροβέρτο να γίνει βασιλιάς και οι Δαλματοί και Κροάτες τον αναγνώρισαν. Τότε στις 14 Ιανουαρίου 1301 απεβίωσε ο Ανδρέας Γ' στη Βούδα. Ήταν ο τελευταίος άρρην απόγονος των Άρπαντ. Ο Κάρολος Ροβέρτος αγωνίστηκε να κυριαρχήσει των διεκδικητών του θρόνου: ο πρόπαππος του Καρόλου Ροβέρτου Στέφανος Ε΄ της Ουγγαρίας είχε δύο μεγαλύτερες αδελφές, την Ελισάβετ και την Άννα. Οι απόγονοί τους διεκδικούσαν το θρόνο, δηλ. ο 'Οθων Γ' Βίττελσμπαχ δούκας της Βαυαρίας, υιός της Ελισάβετ και ο Βεγκέσλαος Γ' Πρεμυσλιδών βασιλιάς της Βοημίας, δισεγγονός της Άννας. Τελικά μετά από επτά έτη εμφύλιες διενέξεις, έγινε βασιλιάς της Ουγγαρίας ως Κάρολος Α' της Ουγγαρίας.
Οικογένεια
Η πρώτη του σύζυγος ήταν η Φενένα των Πιαστ, κόρη του Ζιεμόμισλ δούκα της Κουγιάβια Πολωνίας. Κόρη τους ήταν η
Δεύτερη σύζυγος ήταν η Αγνή των Αψβούργων, κόρη του Αλβέρτου Α΄ δούκα της Αυστρίας & βασιλιά της Γερμανίας. Ο Ανδρέας Γ΄ δεν είχε άλλους απογόνους.
Carnage (χαρακτήρας)
Ο Carnage (ελληνικά:Σφαγή) είναι ένας υπερ-κακός που εμφανίζεται σε αμερικανικά κόμικς που εκδίδονται από τη Marvel Comics, που συνήθως απεικονίζεται ως αντίπαλος του Spider-Man και βασικότερος εχθρός του Venom. Ο χαρακτήρας έκανε την πρώτη του εμφάνιση στο The Amazing Spider-Man #361 (Απρίλιος 1992), και δημιουργήθηκε από τον συγγραφέα Ντέιβιντ Μάικλαϊν και τον καλλιτέχνη Μαρκ Μπάγκλεϊ, αν και το πρώτο δημοσιευμένο έργο τέχνης του Carnage ήταν μολύβι από τον Κρις Μάριναν.
Ο Carnage ανήκει σε μια φυλή άμορφων παρασιτικών εξωγήινων οργανισμών γνωστών ως Συμβιωτές, οι οποίοι σχηματίζουν συμβιωτικό δεσμό με τους ξενιστές τους και τους δίνουν υπερανθρώπινες ικανότητες. Προερχόμενος ως απόγονος του Venom, ο Carnage είναι πολύ πιο ισχυρός από τον γονικό του σύμβιο λόγω της βιολογίας των συμβιωτών και είναι από πολλές απόψεις μια πιο σκοτεινή εκδοχή του. Όπως ο Venom, έτσι και ο Carnage είχε πολλούς οικοδεσπότες όλα αυτά τα χρόνια, αλλά ο πιο διαβόητος παραμένει ο πρώτος του - ο κατά συρροήν δολοφόνος Κλίτους Κάσαντι, του οποίου η σαδιστική προσωπικότητα ταιριάζει απόλυτα με εκείνη του Συμβιωτή. Άλλοι αξιόλογοι οικοδεσπότες περιλαμβάνουν τον Μπεν Ράιλι, τον Καρλ Μάλους και τον Νόρμαν Όσμπορν, καθώς και την Γκουέν Στέισι στην εναλλακτική συνέχεια του Ultimate Marvel.
Από την αρχική του εισαγωγή στα κόμικς, ο χαρακτήρας έχει προσαρμοστεί σε άλλες μορφές μέσων, όπως τηλεοπτικές σειρές και βιντεοπαιχνίδια. Ο Γούντι Χάρελσον υποδύθηκε τον Carnage και τον Κάσαντι στην πρώτη του εμφάνιση σε ζωντανή δράση στις ταινίες Venom (2018) Venom: Let There Be Carnage (2021), που διαδραματίζεται στο Σύμπαν Spider-Man της Sony (SSU). Το 2009, η έκδοση του Κλίτους Κάσαντι του Carnage κατατάχθηκε ως ο 90ος καλύτερος κακοποιός των κόμικ όλων των εποχών του IGN.
Παραπομπές
Κατηγορία:Spider-Man Κατηγορία:Υπερκακοί της Marvel Comics Κατηγορία:Φανταστικά τέρατα Κατηγορία:Φανταστικοί εξωγήινοι χαρακτήρες
Alienigma
Το συγκρότημα είχε επανέλθει τον Απρίλιο του 2005 μετά από δύο χρόνια απραξίας, παίζοντας στο φεστιβάλ Keep It True IV, όπου γιόρτασαν τα είκοσι χρόνια από την δημιουργία τους παίζοντας ολόκληρο το άλμπουμ "Skeptics Apocalypse".
Οι ηχογραφήσεις του νέου τους δίσκου πραγματοποιήθηκαν στα Skullseven Studios της Καλιφόρνια με παραγωγό τον Μπιλ Μετόγιερ. Για την ευρωπαϊκή περιοδεία του άλμπουμ, οι Agent Steel εμφανίζονταν με τους Vicious Rumours και τους After All.
Αυτός υπήρξε ο τελευταίος δίσκος του Χολ με το συγκρότημα, αφού στις 24 Απριλίου του 2010 ανακοινώθηκε η αποχώρηση του και εννέα ημέρες αργότερα η επανένταξη του Σιρίς στους Agent Steel.
Μέλη των Agent Steel
Η σύνθεση του συγκροτήματος κατά την ηχογράφηση του "Alienigma" είχε την εξής μορφή:
Πηγές
Κατηγορία:Άλμπουμ του 2007 Κατηγορία:Άλμπουμ των Agent Steel
Σταθμός Πειραιάς (Μετρό Αθήνας)
Ο Σταθμός Πειραιάς, επί της Ακτής Καλλιμασιώτη, είναι σταθμός του Μετρό της Αθήνας επί των γραμμών 1 (της οποίας αποτελεί και τερματικό σταθμό) και 3.
Ιστορία
Ο αρχικός σταθμός Πειραιώς εγκαινιάστηκε στις 27 Φεβρουαρίου 1869 ως τερματικός σταθμός του Σιδηρόδρομου Αθηνών-Πειραιώς (ΣΑΠ), της πρώτης σιδηροδρομικής γραμμής εντός των ορίων του ελληνικού κράτους, που αποτέλεσε το πρώτο τμήμα της μετέπειτα γραμμής 1 του μετρό της Αθήνας. Ο σταθμός αυτός ανακατασκευάστηκε πλήρως την περίοδο 1926-1928, σε σχέδια του πολιτικού μηχανικού Μιλτιάδη Αξελού και του αρχιτέκτονα Ιωάννη Αξελού. Η σημερινή του μορφή ανάγεται στον Δεκέμβριο του 2000, καθώς το 2000 έγιναν εργασίες ανακαίνισης και αποκατάστασης εν όψει των Ολυμπιακών Αγώνων του 2004, ενώ κατά την ανακαίνιση, επίσης, τοποθετήθηκε και επιφανειακό πλακόστρωτο στη θέση της παλαιότερης τσιμεντόστρωσης. Μάλιστα ήταν ο πρώτος σταθμός της Γραμμής 1 που ανακαινίστηκε τότε, πριν τους Ολυμπιακούς Αγώνες της Αθήνας, και είναι επίσημα διατηρητέο κτίριο.
Το 2004 άρχισαν οι πρώτες μελέτες για την επέκταση της Γραμμής 3 προς Πειραιά. Το 2012 ξεκίνησε η κατασκευή του υπόγειου σταθμού Πειραιά μαζί με τους υπόλοιπους σταθμούς της επέκτασης και τη σχετική υπόγεια σήραγγα. Στις 10 Οκτωβρίου 2022, εγκαινιάστηκε ο υπόγειος σταθμός της γραμμής 3, που είναι κομβικός με αυτόν της Γραμμής 1, την ίδια μέρα με τους σταθμούς Μανιάτικα και Δημοτικό Θέατρο. Επίσης, υπό σχεδιασμό είναι η υπογειοποίηση της Γραμμής 1 στο τμήμα Φάληρο - Πειραιάς.
Μέσα στους πρώτους μήνες λειτουργίας του σταθμού είχαν γίνει καταγγελίες από αρμόδιους φορείς για διαρρoή θαλασσίων υδάτων στο τμήμα της σήραγγας μεταξύ του σταθμού Πειραιά και Δημοτικού Θεάτρου. Καταγγελίες κάνουν λόγο για λιμνάζοντα ύδατα, τα οποία προκαλούν δυσoσμία, αλλά και έντονη οξείδωση σε διάφορα μεταλλικά στοιχεία της σιδηροδρομικής επιδομής, όπως σε σιδηροτροχιές, στρωτήρες και αλλαγές τροχιάς. Ωστόσο, η Αττικό Μετρό απάντησε με επίσημη ανακοίνωση στις 20 Μαρτίου 2023 ότι το θέμα των διαρροών στη σήραγγα έχει αντιμετωπιστεί αποτελεσματικά και ότι είχαν ήδη γίνει επεμβάσεις αφαίρεσης των όποιων οξειδώσεων και διαβρώσεων στις σιδηροτροχιές, οι οποίες ωστόσο δεν έθεταν προβλήματα λειτουργικότητας και ασφάλειας του μετρό.
Περιγραφή
thumb|right|Ο σταθμός του Πειραιά σε φωτογραφία του 1981, με παλαιότερο ξύλινο συρμό. thumb|right|Ο σταθμός του Πειραιά σε φωτογραφία του 1981, με νεότερο τότε συρμό.
Ο νεοκλασικού τύπου σταθμός της Γραμμής 1 είναι στεγασμένος με αψιδωτή οροφή και διαθέτει μία κεντρική αποβάθρα και δύο πλευρικές. Οι δύο πλευρικές είναι για την αποβίβαση των επιβατών και η κεντρική είναι για την επιβίβαση. Επίσης, διαθέτει και μηχανοστάσιο και γραμμές εναπόθεσης συρμών. Στο σταθμό Πειραιά βρίσκεται και το Μουσείο Ηλεκτρικών Σιδηροδρόμων, το οποίο λειτουργεί από τον Νοέμβριο του 2005. Δίπλα ακριβώς από την έξοδο του κτιρίου του σταθμού της γραμμής 1 υπάρχει η είσοδος με κυλιόμενες σκάλες για τον υπόγειο σταθμό της γραμμής 3.
Εξωτερικοί σύνδεσμοι
Πειραιας Πειραιας Πειραιας Κατηγορία:Κτίρια και κατασκευές στον Πειραιά
Μονοξείδιο του άνθρακα
Το μονοξείδιο του άνθρακα (αγγλικά carbon monoxide)  είναι ανόργανη διατομική χημική ένωση, που περιέχει άνθρακα και οξυγόνο, με μοριακό τύπο CO. Το χημικά καθαρό μονοξείδιο του άνθρακα, στις «συνηθισμένες συνθήκες», δηλαδή σε θερμοκρασία 25°C και υπό πίεση 1 atm, είναι άχρωμο, άοσμο και άγευστο αέριο. Είναι τοξικό για τους ανθρώπους και τα αιμογλοβικά ζώα, ακόμα και σε μικρές συγκεντρώσεις (από τα 35 ppm), παρ' όλο που παράγεται σε μικρές ποσότητες από τον κανονικό ζωικό μεταβολισμό και θεωρείται ότι συμμετέχει σε κάποιες φυσιολογικές βιολογικές λειτουργίες. Στην ατμόσφαιρα, είναι πολύ ευμετάβλητο και βραχύβιο, έχοντας ένα ρόλο στο σχηματισμό του τροποσφαιρικού όζοντος.
Το μόριο του μονοξειδίου του άνθρακα αποτελείται από ένα άτομο άνθρακα και ένα άτομο οξυγόνου, συνδεμένα με ένα (συνολικά) τριπλό δεσμό (-:C ≡ O:+), που αποτελείται από δύο (2) ομοιοπολικούς δεσμούς και ένα δεσμό συναρμογής. Είναι ο απλούστερος οξάνθρακας (δηλαδή ένωση που αποτελείται μόνο από άνθρακα και οξυγόνο). Ακόμη, η ένωση αυτή είναι ισοηλεκτρονιακή με το ανιόν κυανίου (CN-), το κατιόν νιτρωζονίου (NO+) και το διάζωτο (N2). Σε ενώσεις συναρμογής το μονοξείδιο του άνθρακα ως συναρμοτής ονομάζεται «καρβονύλιο», και χρησιμοποιείται στην ονοματολογία των ενώσεων αυτών με το πρόθεμα «καρβονυλ(ο)-».
Το μονοξείδιο του άνθρακα παράγεται από μερική οξείδωση ανθρακούχων ενώσεων ή και στοιχειακού άνθρακα. Παράγεται όταν δεν υπάρχει αρκετό οξυγόνο για να παραχθεί διοξείδιο του άνθρακα (CO2), όπως συμβαίνει όταν λειτουργεί καυστήρας ή μηχανή εσωτερικής καύσης σε κλειστό χώρο. Με την παρουσία οξυγόνου, το μονοξείδιο του άνθρακα μπορεί να καεί, δίνοντας μια γαλάζια φλόγα και παράγοντας διοξείδιο του άνθρακα (CO2). Το φωταέριο, που χρησιμοποιούνταν ευρύτατα πριν από τη δεκαετία του 1960 για τον οικιακό φωτισμό, το μαγείρεμα και τη θέρμανση, περιείχε μονοξείδιο του άνθρακα ως ένα σημαντικό καύσιμο συστατικό. Κάποιες σύγχρονες διεργασίες, όπως η μεταλλουργία σιδήρου, ακόμη παράγουν μονοξείδιο του άνθρακα, ως παραπροϊόν.
Παγκοσμίως, η μεγαλύτερη πηγή μονοξειδίου του άνθρακα είναι φυσικής προέλευσης, εξαιτίας φωτοχημικών αντιδράσεων στην τροπόσφαιρα, που υπολογίζεται ότι παράγουν περίπου 5·1012 kg μονοξειδίου του άνθρακα το χρόνο. Άλλες φυσικές πηγές μονοξειδίου του άνθρακα περιλαμβάνουν τα ηφαίστεια, τις δασικές πυρκαγιές και άλλες μορφές καύσης (που βέβαια είναι φυσικές, μόνο εφόσον προέρχονται από φυσικά αίτια).
Στη βιολογία, το μονοξείδιο του άνθρακα παράγεται φυσιολογικά με επίδραση της οξυγενάσης της αίμης (#1 και #2) σε αίμη, κατά τον καταβολισμό της αιμογλοβίνης. Αυτή η διεργασία παράγει μια ποσότητα καρβοξυαιμογλοβίνης σε φυσιολογικά άτομα, ακόμη κι αν δεν εισπνεύσουν καθόλου μονοξείδιο του άνθρακα. Παίρνοντας υπόψη την πρώτη αναφορά ότι το μονοξείδιο του άνθρακα είναι ένας φυσιολογικός νευροδιαβιβαστής το 1993, όπως επίσης και το γεγονός ότι είναι ένα από τα τρία αέρια που φυσιολογικά κινητοποιούν την αντίδραση του σώματος σε εγκαύματα (τα άλλα δύο είναι το διοξείδιο του αζώτου και το υδρόθειο), το μονοξείδιο του άνθρακα κέρδισε σε μεγάλο βαθμό την κλινική προσοχή ως βιολογικός ρυθμιστής. Σε πολλούς ιστούς και τα τρία παραπάνω αέρια είναι γνωστό ότι δρουν σαν αντιεγκαυματικά, αγγειοδιασταλτικά και υποστηρικτικά της νεοαγγειακής ανάπτυξης.
Βρίσκονται σε εξέλιξη κλινικές δοκιμές χορήγησης μικρών ποσοτήτων μονοξειδίου του άνθρακα ως φαρμάκου. Ωστόσο, υπερβολική ποσότητα μονοξειδίου του άνθρακα προκαλεί δηλητηρίαση από μονοξείδιο του άνθρακα.
Ιστορία
Ο Αριστοτέλης (384 - 322 π.Χ.) πρώτος κατέγραψε ότι με την καύση άνθρακα εκλύεται τοξικός καπνός. Μια αρχαία μέθοδος εκτέλεσης ήταν ο εγκλεισμός του καταδίκου σε ένα δωμάτιο λουτρού μαζί με αναμένα κάρβουνα. Ήταν άγνωστος, ωστόσο, ο μεταβολικός μηχανισμός που επέφερε το θάνατο. Ο Έλληνας γιατρός Γαληνός θεώρησε (σωστά) ότι μια αλλαγή στη σύνθεση του αέρα προκαλούσε βλάβη όταν εισπνεόταν. Το 1776, ο Γάλλος χημικός Ντε Λασσόν (de Lassone) παρήγαγε μονοξείδιο του άνθρακα θερμαίνοντας οξείδιο του ψευδαργύρου με κωκ, αλλά συμπέρανε (εσφαλμένα) ότι το αέριο που εκλύονταν ήταν υδρογόνο, επειδή όταν καίγονταν έδινε γαλάζια φλόγα (όπως και το υδρογόνο). Το αέριο ταυτοποιήθηκε ως μια ένωση άνθρακα και οξυγόνου από το Σκωτσέζο χημικό Γουΐλλιαμ Κάμπερλαντ Κρουϊκσάνκ (William Cumberland Cruikshank), το 1800. Οι τοξικές ιδιότητες του μονοξειδίου του άνθρακα ερευνήθηκαν με σκύλους ως πειραματόζωα από τον Κλωντ Μπερνάρ (Claude Bernard), γύρω στο 1846.
Κατά τη διάρκεια του Β΄ Παγκοσμίου Πολέμου, ένα αέριο μίγμα, που περιλάμβανε μονοξείδιο του άνθρακα, χρησιμοποιούνταν ως καύσιμο σε μηχανοκίνητα οχήματα σε τμήματα του κόσμου όπου η βενζίνη και το ντίζελ ήταν σπάνια. Εξωτερικά (με λίγες εξαιρέσεις) τοποθετούνταν συσκευές παραγωγής φωταερίου, αναμιγνύοντας ατμοσφαιρικό άζωτο, μονοξείδιο του άνθρακα και μικρές ποσότητες από άλλα αέρια που παράγονταν με αεριοποίηση συμπιέζονταν σε ένα αέριο μίγμα. Αυτό το μίγμα ήταν γνωστό ως «ξυλαέριο» (wood gas). Το μονοξείδιο του άνθρακα χρησιμοποιήθηκε επίσης σε μεγάλη κλίμακα στους θαλάμους αερίων των στρατοπέδων εξόντωσης των Ναζί κατά τη διάρκεια του Ολοκαυτώματος, με πιο αξιοσημείωτα τα οχήματα εξόντωσης (gas vans) στο στρατόπεδο εξόντωσης Κέλμνο και στο Πρόγραμμα Ευθανασίας T-4.
Φυσική παρουσία
Το μονοξείδιο του άνθρακα βρέθηκε σε διάφορα φυσικά και τεχνητά περιβάλλοντα. Οι τυπικές συγκεντρώσεις που μετρήθηκαν σε μέρη ανά εκατομμύριο είναι ως ακολούθως:
Ατμοσφαιρική παρουσία
Εξαιτίας της μικρής του ημιζωής στη μέση τροπόσφαιρα, το μονοξείδιο του άνθρακα χρησιμοποιήθηκε ως ιχνηλάτης της μεταφοράς ρύπανσης.
Μοριακή δομή
Το μονοξείδιο του άνθρακα έχει μοριακή μάζα (κατά προσέγγιση) 28,0, γεγονός που το καθιστά λίγο ελαφρύτερο από τον ατμοσφαιρικό αέρα (της Γης), που έχει μέση μοριακή μάζα (περίπου) 28,8. Σύμφωνα με την καταστατική εξίσωση των ιδανικών αερίων, το μονοξείδιο του άνθρακα είναι λιγότερο πυκνό από τον αέρα.
Το μήκος δεσμού μεταξύ των ατόμων άνθρακα και οξυγόνου στο μονοξείδιο του άνθρακα είναι 112,8 pm. Αυτό το μήκος δεσμού είναι αναμενόμενο για έναν τριπλό δεσμό, όπως και στο μόριο του μοριακού αζώτου (N2), που έχει ένα παρόμοιο μήκος δεσμού και σχεδόν την ίδια μοριακή μάζα με το μονοξείδιο του άνθρακα. Οι διπλοί δεσμοί άνθρακα - οξυγόνου είναι σημαντικά μακρύτεροι. Για παράδειγμα, είναι 120,8 pm στη μεθανάλη. Οι θερμοκρασίες τήξης και βρασμού είναι (περίπου) 68 και 82 K, αντίστοιχα, έναντι 63 και 77, που είναι οι αντίστοιχες θερμοκρασίες για το μοριακό άζωτο. Η ενέργεια διάσπασης του δεσμού για το μονοξείδιο του άνθρακα είναι 1.072 kJ/mol, δηλαδή είναι λίγο ισχυρότερος από εκείνον του μοριακού αζώτου, που έχει ενέργεια διάσπασης 942 kJ/mol. Έτσι, το μονοξείδιο του άνθρακα περιέχει τον ισχυρότερο γνωστό χημικό δεσμό.
Η βασική ηλεκτρονιακή κατάσταση του μονοξειδίου του άνθρακα είναι μια μονή κατάσταση, εφόσον δεν περιέχει μονήρη ηλεκτρόνια (όπως θα είχε αν βρίσκονταν σε τριπλή κατάσταση).
Δεσμολογία και διπολική ροπή
Τα άτομα άνθρακα και το οξυγόνο μαζί, στο μόριο του μονοξειδίου του άνθρακα, έχουν συνολικά 10 ηλεκτρόνια σθένους. Για να ικανοποιηθεί ο κανόνας οκτάδας για το άτομο του άνθρακα, τα δυο άτομα σχηματίζουν έναν τριπλό δεσμό, με συνολικά 6 κοινά ηλεκτρόνια σε 3 μοριακά τροχιακά, σε σύγκριση με τους συνηθισμένους διπλούς δεσμούς που βρίσκονται στις οργανικές καρβονυλικές ενώσεις. Αφού τα 2 ηλεκτρόνια σθένους ανήκαν στο άτομο του άνθρακα και τα 4 στο άτομο του οξυγόνου, το ένα από τα μοριακά τροχιακά κατέχεται από δυο (2) ηλεκτρόνια του οξυγόνου, σχηματίζοντας έτσι έναν ημιπολικό δεσμό (C ← O). Το γεγονός αυτό δημιουργεί μια πόλωση στο μόριο, που εμφανίζει ένα αρνητικό φορτίο στο άτομο του άνθρακα και ένα θετικό φορτίο στο οξυγόνο. Όμως, τα άλλα δυο μοριακά τροχιακά σχηματίζονται με ένα ηλεκτρόνιο από κάθε άτομο (δηλαδή ένα από το άτομο του άνθρακα και ένα από το άτομο του οξυγόνου). Έτσι σχηματίζονται δυο (2) ομοιοπολικοί δεσμοί αντίστροφα (σε σχέση με τον ημιπολικό) πολωμένοι (C → O), γιατί το οξυγόνο είναι πιο ηλεκτραρνητικό από τον άνθρακα. Τελικά, στο μόριο του μονοξειδίου του άνθρακα, παραμένει ένα συνολικό μικρό αρνητικό φορτίο (δ-) στο άτομο του άνθρακα και, αντίστοιχα, ένα μικρό θετικό (δ+) στο άτομο του οξυγόνου. Αυτό δημιουργεί μια μικρή διπολική ροπή στο μόριο, της τάξης του 0,122 D. Γι' αυτό, το μόριο του μονοξειδίου του άνθρακα είναι ασύμμετρο: Το άτομο του οξυγόνου έχει μεγαλύτερη ηλεκτρονιακή πυκνότητα από εκείνο του άνθρακα, αλλά επίσης το άτομο του οξυγόνου είναι ελαφρώς θετικά φορτισμένο, ενώ το άτομο του άνθρακα ελαφρώς αρνητικά φορτισμένο. Σε αντιδιαστολή, το ισοηλεκτρονιακό μόριο του διαζώτου (N2), έχει διπολική ροπή 0 D. Αν το μονοξείδιο του άνθρακα δρα ως συναρμοτής, η πολικότητα μπορεί να αντιστραφεί, με ένα συνολικό αρνητικό φορτίο στο οξυγόνο, γεγονός που εξαρτάται από τη δομή της σύμπλοκης ένωσης.
Δεσμική πολικότητα και οξειδωτική βαθμίδα
Θεωρητικές και πειραματικές μελέτες έδειξαν ότι, παρόλη τη μεγαλύτερη ηλεκτραρνητικότητα του οξυγονου, η (συνισταμένη) διπολική ροπή είναι υπολογισμένη με το άτομο του άνθρακα πιο αρνητικά φορτισμένο και το άτομο του οξυγόνου πιο θετικά. Οι τρεις δεσμοί είναι στην πραγματικότητα ομοιοπολικοι δεσμοί ισχυρά πολωμένοι αντιστρόφως, δηλαδή κατά τ. Η υπολογισμένη πολωσιμότητα είναι για το άτομο του οξυγόνου 71% για το σ δεσμό και 77% για τους δυο π δεσμούς.
Η βαθμίδα οξείδωσης του άνθρακα στο μονοξείδιο του άνθρακα είναι +2. Αυτό υπολογίζεται ως εξής: Θεωρείται ότι όλα τα δεσμικά ηλέκτρόνια να ανήκουν στο οξυγόνο, που είναι πιο ηλεκτραρνητικό από τα δυο στοιχεία (δηλαδή τον άνθρακα και το οξυγόνο). Μόνο τα δυο μη δεσμικά ηλεκτρόνια θεωρείται ότι ανήκουν στον άνθρακα. Σύμφωνα λοιπόν με αυτόν τον υπολογισμό, ο άνθρακας έχει στο μονοξείδιο του άνθρακα μόνο δυο ηλεκτρόνια σθένους, σε σύγκριση με τα τέσσερα (4) που είχε όταν ήταν ελεύθερο άτομο (στο στοιχειακό άνθρακα). Άρα, του λείπουν δυο ηλεκτρόνια, οπότε η βαθμίδα οξείδωσης του άνθρακα στο μονοξείδιο του άνθρακα είναι +2.
Τοξικότητα
Η δηλητηρίαση από μονοξείδιο του άνθρακα είναι ο πιο συνηθισμένος τύπος θανάσιμης αέριας δηλητηρίασης σε πολλές χώρες. Το μονοξείδιο του άνθρακα είναι άχρωμο, άοσμο και άγευστο, αλλά πολύ τοξικό. Ενώνεται με την αιμογλοβίνη παράγοντας καρβοξυαιμογλοβίνη, που καταλαμβάνει το χώρο που φυσιολογικά καταλαμβάνει η αιμογλοβίνη, που μεταφέρει οξυγόνο στους ιστούς, ενώ η ίδια (η καρβοξυαιμογλοβίνη) είναι αναποτελεσματική στον ίδιο ρόλο. Σε σχετικά χαμηλές συγκεντρώσεις, και πιο συγκεκριμένα από τα 667 ppm, αχρηστεύει μέχρι και το 50% της αιμογλοβίνης του ανθρώπινου σώματος, το οποίο μετατρέπει σε καρβοξυαιμογλοβίνη. Ένα επίπεδο της τάξης του 50% καρβοξυαιμογλοβίνης μπορεί να προκαλέσει σπασμούς, κώμα και τελικά το θάνατο. Στις ΗΠΑ, τα επίπεδα OSHA για μακροχρόνια έκθεση εργασιακού χώρου σε μονοξείδιο του άνθρακα είναι πάνω από 50 ppm. Σε επίπεδο βραχυπρόθεσμης έκθεσης, η απορρόφηση του μονοξειδίου του άνθρακα είναι προσθετική, εφόσον η ημιζωή του είναι περίπου 5 ώρες, σε ανοικτό χώρο (δείτε το κύριο λήμμα για λεπτομέρειες).
Τα πιο συνηθισμένα συμπτώματα δηλητηρίασης από μονοξείδιο του άνθρακα, μπορεί να μοιάζουν με άλλους τύπους δηλητηρίασης και λοίμωξης, αλλά περιλαμβάνουν συμπτώματα όπως πονοκέφαλο, ναυτία, εμετό, ζαλάδα, κούραση και ένα αίσθημα αδυναμίας. Οι οικογένειες που δηλητηρίασης από μονοξείδιο του άνθρακα συχνά πιστεύουν ότι είναι θύματα τροφικής δηλητηρίασης. Τα βρέφη μπορεί να είναι ευερέθιστα και ανόρεκτα. Τα νευρολογικά σημάδια περιλαμβάνουν σύγχιση, αποπροσανατολισμό, οπτικές διαταραχές, συγκοπή και επιληπτικές κρίσεις.
Κάποιες περιγραφές δηλητηρίασης από μονοξείδιο του άνθρακα περιλαμβάνουν ρηνικές αιμορραγίες, και μια ανώμαλη χροιά του αίματος στο χρώμα του βίσυνου. Στις περισσότερες κλινικές διαγνώσεις, αυτά τα σημάδια είναι σπάνια παρατηρητέα. Μια δυσκολία με τη χρησιμότητα του συμπτώματος του βισυνόχρωμου είναι ότι διορθώνει, ή επικαλύπτει, ότι αλλιώς θα ήταν μια άρρωστη εμφάνιση, εφόσον το κύριο αποτέλεσμα της αφαίρεσης αποξυγονομένης αιμογλοβίνης είναι να κάνει ένα πρόσωπο που έχει ασφυξία να φαίνεται πιο φυσιολογικό, ή ένα νεκρό πρόσωπο να φαίνεται πιο ζωντανό, ομοίως με το φαινόμενο των ερυθρών χρωστικών στο ταριχευτικό υγρό. Το λάθος ή μη φυσιολογικό ερυθρό χρώμα σε έναν ανοξικό και δηλητηριασμένο από μονοξείδιο του άνθρακα ιστό είναι συγγενικό με την εμπορική χρήση του μονοξείδιου του άνθρακα να χρωματίζει στο κρεατί χρώμα.
Το μονοξείδιο του άνθρακα επίσης δηλητηριάζει και άλλα βιολογικά μόρια, εκτός της αιμογλοβίνης, όπως είναι η μυογλοβίνη και η μιτοχονδρική κυτοχρωμική οξειδάση. Η έκθεση σε μονοξείδιο του άνθρακα μπορεί να προκαλέσει σημαντική βλάβη στην καρδιά και στο κεντρικό νευρικό σύστημα, ιδιαίτερα στην ωχρά σφαίρα, συχνά με αποτέλεσμα μακροχρόνιες παθολογικές καταστάσεις. Το μονοξείδιο του άνθρακα μπορεί να έχει σοβαρές δυσμενείς επιπτώσεις στο έμβρυο μιας έγκυας γυναίκας.
Κανονική φυσιολογία ανθρώπου
==== Σύνοψη λειτουργιών ====
Οδός Ερμού
Η Οδός Ερμού είναι εμπορικός δρόμος στο ιστορικό τρίγωνο της παλαιάς πόλης της Αθήνας. Αν και αρχικά αποτελούσε τμήμα του μικρού δακτυλίου που σχημάτιζε μαζί με τις οδούς Σταδίου και Παναγή Τσαλδάρη, με την Οδό Αθηνάς να διέρχεται καθέτως, μεγάλο μέρος του δρόμου σήμερα είναι πεζοδρομημένο εξυπηρετώντας κατ' εξοχήν εμπορικές χρήσεις. Αντλεί την ονομασία του από τον Ερμή, αγγελιαφόρο των Θεών και προστάτη του εμπορίου και αναπτύσσεται παραλλήλως της οδού Ηφαίστου, όπου λειτουργεί το Δημοπρατήριο των Αθηνών. Έχει μήκος 1,5 χιλιομέτρων. Η οδός Ερμού έχει αδελφοποιηθεί με την οδό Okurayama στο νομό Kanagawa της Ιαπωνίας από το 1988.
Μονοξείδιο του άνθρακα
Μικροβιολογία
Το μονοξείδιο του άνθρακα είναι θρεπτικό για τα μεθανογόνα αρχαιοβακτήρια και μια δομική ομάδα για το ακετυλοσυνένζυμο Α. Αυτό είναι το θέμα για το αναδυόμενο πεδίο της βιοοργανομεταλλικής χημείας. Ακρόφιλοι μικροοργανισμοί μπορούν, έτσι, να μεταβολίζουν μονοξείδιο του άνθρακα σε τέτοιες περιοχές όπως οι θερμοί κρατήρες των ηφαιστείων.
Οδός Ερμού
Χωροθέτηση
Η Ερμού βρίσκεται στην καρδιά του αθηναϊκού εμπορίου, με τη Βαρβάκειο συνοικιακή αγορά στην Αθηνάς και το υπαίθριο παζάρι παλαιοπωλών στην Πλατεία Αβησσυνίας να αναπτύσσονται περιμετρικά. Αποτελεί διαχρονικά τόπο ανάπτυξης του ντόπιου εμπορίου και ιστορικό σημείο ανάδειξης της μεσαίας τάξης των εμπόρων με ελληνικά υφάσματα, υποδήματα, είδη ρουχισμού και είδη προικός, λόγω της γειτνίασης με το Μεταξουργείο και τη βιοτεχνική ζώνη στα δυτικά των Αθηνών. Είναι η πέμπτη ακριβότερη εμπορική περιοχή στην Ευρώπη και η δέκατη στον κόσμο.
Μονοξείδιο του άνθρακα
Μικροβιολογία
Σε βακτήρια, το μονοξείδιο του άνθρακα παράγεται με αναγωγή του διοξειδίου του άνθρακα από το ένζυμο δεϋδρογονάση του μονοξειδίου του άνθρακα, που είναι πρωτεΐνη η οποία περιέχει σίδηρο, νικέλιο και θείο
Οδός Ερμού
Χωροθέτηση
Τοπογραφικά ο δρόμος τοποθετείται βορείως του Λόφου της Ακροπόλεως, συνδέοντας τα Παλαιά Ανάκτορα της Πλατείας Συντάγματος με τον ηλεκτρικό σιδηρόδρομο στο Θησείο και την Πλατεία Ασωμάτων. Στο μέσον της οδού βρίσκεται η πλατεία του Μοναστηρακίου, ενώ σε κοντινή απόσταση εκτείνονται ο αρχαιολογικός χώρος του Κεραμεικού και η παλαιά βιομηχανική ζώνη της σημερινής Τεχνοπόλεως (Γκάζι). Αξιοσημείωτα τοπόσημα της περιοχής αποτελούν ο βυζαντινός Ναός της Καπνικαρέας και η γειτονική Μητρόπολις των Αθηνών, σημεία συνάντησης κατοίκων και τουριστών, καθώς ο δρόμος χωρίζει τους παραδοσιακούς οικισμούς της Πλάκας, του Ψυρρή και του Θησείου. Τα τελευταία χρόνια έχουν κάνει την εμφάνισή τους υποκαταστήματα ξένων επιχειρήσεων, οξύνοντας τον ανταγωνισμό και ρίχνοντας τις τιμές συγκριτικά με το παρελθόν. Ωστόσο, παραμένει ένας από τους πιο ακριβούς και πολυσύχναστους δρόμους των Αθηνών.
Μονοξείδιο του άνθρακα
Μικροβιολογία
Η CooA είναι πρωτεΐνη ανιχνευτής μονοξειδίου του άνθρακα. Ο σκοπός του βιολογικού της ρόλου είναι ακόμη άγνωστη, αλλά ίσως είναι μέρος της μεταβολικής οδού χημικού μηνύματος σε βακτήρια και αρχαιοβακτήρια. Η παρουσία της στα θηλαστικά δεν έχει επιβεβαιωθεί.
Οδός Ερμού
Ιστορικό
Η οδός είναι από τις πρώτες οδικές αρτηρίες που σχεδιάστηκαν στη σύγχρονη Αθήνα, και ένας από τους κύριους οδικούς άξονες των Αθηνών, σύμφωνα με το σχέδιο πόλης που εκπόνησαν οι αρχιτέκτονες Σταμάτης Κλεάνθης και Έντουαρτ Σάουμπερτ το 1833. Εν αντιθέσει με το τμήμα από την Πλατεία Συντάγματος έως την οδό Αιόλου το οποίο είναι κέντρο για το λιανικό εμπόριο, δημόσιες υπηρεσίες, καφετέριες και ξενοδοχεία, και πεζόδρομος από το 1997 (η κατασκευή του πεζοδρόμου ξεκίνησε το 1996), το τμήμα μεταξύ της οδών Αγίων Ασωμάτων και Πειραιώς συνδέθηκε με τη βιομηχανική χρήση της οδού Πειραιώς κατά τον 19ο και 20ο αιώνα, με χονδρική πώληση, τη λειτουργία του Σιδηροδρόμου Αττικής και τις οδικές αρτηρίες Πειραιώς και Ιεράς Οδού.
Μονοξείδιο του άνθρακα
Σημειώσεις και αναφορές
Κατηγορία:Οξείδια Κατηγορία:Ανόργανες ενώσεις άνθρακα
Οδός Ερμού
Τμηματική ανακατασκευή 2003
Για τη βελτίωση της εικόνας της περιοχής και για την προώθηση του αρχαιολογικού χώρου του Κεραμεικού και την ενοποίηση της με τη ζωή της πόλης, το τμήμα μεταξύ των οδών Αγίων Ασωμάτων και Πειραιώς ανακατασκευάστηκε σε πεζόδρομο ως μέρος του Μεγάλου Περιπάτου των Αθηνών, το οποίο είχε ως σκοπό τη σύνδεση των αρχαιολογικών χώρων των Αθηνών. Η ανακατασκευή ξεκίνησε από την εταιρεία Ενοποιήσεως των Αρχαιολογικών Χώρων των Αθηνών στις 9 Ιουλίου 2003, και πλέον το τμήμα αποτελεί το τέλος του Μεγάλου Περιπάτου ο οποίος ξεκινά από το Παναθηναϊκό Στάδιο (Λεωφόρος Βασιλίσσης Όλγας) και συνεχίζει μέσω των οδών Διονυσίου Αρεοπαγίτου και Αγίου Παύλου.
Διασταυρώσεις
Πλατεία Συντάγματος (Αρχή οδού) Οδός Νίκης (60μ.) Οδός Βουλής (120μ.) Οδός Σκόπα (170μ.) Οδός Διομείας (200μ.) Οδός Κορνάρου (270μ.) Οδός Φωκίωνος (310μ.) Οδός Ευαγγελίστριας (390μ.) Οδός Καλαμιώτου (460μ.) Οδός Καπνικαρέας (480μ.) Οδός Χριστόπουλου (510μ.) Οδός Αιόλου (570μ.) Οδός Κηρυκείου (630μ.) Οδός Καλίππου (650μ.) Οδός Αθηνάς (700μ.) Οδός Θέμιδος (740μ.) Οδός Αγίας Θέκλας (780μ.) Οδός Πιττακή (810μ.) Οδός Νορμανού (850μ.) Οδός Αρτέμιδος (860μ.) Οδός Καραϊσκάκη/Οδός Αγίου Φιλίππου (920μ.) Οδός Αρίωνος (940μ.) Οδός Αυλητών (990μ.) Οδός Λεωκορίου/Οδός Ναυάρχου Αποστολή/Οδός Άστιγγος (1.050μ.) Οδός Αγίων Ασωμάτων (1.140μ.) Οδός Αδριανού (1.200μ.) Οδός Ευβούλου (1.270μ.) Οδός Μελιδόνη (1.350μ.) Οδός Θεσσαλονίκης (1.490μ.) Οδός Δημοφώντος (1.680μ.)
Εξωτερικοί σύνδεσμοι
Ερμου
Ταντάο Άντο
Ο Ταντάο Άντο (安藤忠雄, 13 Σεπτεμβρίου 1941 - ...) είναι Ιάπωνας αρχιτέκτονας.
Βιογραφία
Γεννήθηκε στις 13 Σεπτεμβρίου του 1941 στην Μινάτο-κου της Οσάκα στην Ιαπωνία, πόλη που ζει έως σήμερα. Τον Ταντάο Άντο μεγάλωσε στην Ασαχί-κου της Οσάκα η γιαγιά του, από την οποία πήρε και το όνομα Άντο. Η ζωή του ήταν πολυτάραχη, περνώντας τον περισσότερο χρόνο του ως επί το πλείστον στα χωράφια και τους δρόμους. Από την ηλικία των 10 έως και αυτή των 17 ετών μαθήτευσε στο πλάι ενός ξυλουργού, στο εργαστήριο που ήταν απέναντι από το σπίτι του, κατασκευάζοντας μια σειρά από μοντέλα αεροπλάνων, πλοίων και καλουπιών. Εργάστηκε ακόμα σαν οδηγός φορτηγού και ως μποξέρ πριν στραφεί στην αρχιτεκτονική. Ήταν αυτοδίδακτος, οι σπουδές του ξεκίνησαν όταν για σύντομο χρονικό διάστημα δούλεψε δίπλα σε σχετικούς με το αντικείμενο επαγγελματίες όπως σχεδιαστές και πολεοδόμους. Έχει πει ο ίδιος: «''Δεν ήμουν ποτέ καλός μαθητής. Προτιμούσα πάντα να μάθω μόνος μου έξω από την τάξη. Όταν ήμουν περίπου 18 ετών άρχισα να επισκέπτομαι ναούς, ιερά και μαγαζιά που σέρβιραν τσάι στο Κιότο και στην Νάρα, στην περιοχή υπάρχει πλήθος παραδοσιακής αρχιτεκτονικής. Σπούδαζα αρχιτεκτονική επισκεπτόμενος τα ίδια τα κτίρια και διαβάζοντας βιβλία σχετικά με αυτά».''
Το αρχικό του ενδιαφέρον για την αρχιτεκτονική καλλιεργήθηκε όταν ανακάλυψε σε ηλικία 15 ετών ένα βιβλίο με σκίτσα του Λε Κορμπυζιέ σε βιβλιοπωλείο με μεταχειρισμένα βιβλία στην Οσάκα. Χρειάστηκαν αρκετές βδομάδες για να εξοικονομήσει τα χρήματα ώστε να το αγοράσει. Μόλις το απόκτησε ο Άντο λέει: «''έχω αντιγράψει τα σχέδια της πρώιμης περιόδου του τόσες πολλές φορές που οι σελίδες έχουν γίνει μαύρες. Αναρωτιόμουν πολλές φορές σιωπηλά πως ο Λε Κορμπυζιέ είχε σκεφτεί αυτό το έργο ή το άλλο''».
Ο Άντο πραγματοποίησε μια σειρά από επισκέψεις στις Ηνωμένες Πολιτείες, στην Ευρώπη και στην Αφρική στην περίοδο μεταξύ 1962 και 1969 για να δει και να αναλύσει μεγάλα κτίρια του δυτικού πολιτισμού, κρατώντας ένα λεπτομερές μπλοκ με σκίτσα, πράγμα που κάνει ακόμη και σήμερα όταν ταξιδεύει. Ήταν σίγουρα εκείνη η στιγμή που άρχισε να διαμορφώνει τις δικές του ιδέες σε σχέση με τον αρχιτεκτονικό σχεδιασμό. Επισκέφθηκε κτίρια του Λε Κορμπυζιέ, του Λούντβιχ Μις φαν ντε Ρόε, Φρανκ Λόιντ Ράιτ και Λουί Καν πριν γυρίσει στην Οσάκα το 1969 και ανοίξει το δικό του αρχιτεκτονικό γραφείο Ταντάο Άντο Αρχιτεκτονική και Συνεργάτες.
Επιπρόσθετα στις παραπάνω βραβεύσεις ο Άντο, παρότι δεν είναι πτυχιούχος αρχιτέκτονας, φιλοξενήθηκε σαν καθηγητής στις Ηνωμένες Πολιτείες σε ιδρύματα όπως το Γέιλ, το Χάρβαρντ και το Κολούμπια. Έδωσε ακόμα πολλές διαλέξεις σε άλλες σχολές όπως στο Πρίνστον, στο Ινστιτούτο Τεχνολογίας της Μασαχουσέτης, στο Πανεπιστήμιο της Καλιφόρνιας στο Μπέρκλεϊ, στο Ρις και στο Πανεπιστήμιο της Πενσιλβανίας, καθώς και σε κολέγια της Αγγλίας, της Γαλλίας και πολλών άλλων χωρών.
Φιλοσοφία
Η αρχιτεκτονική του Άντο έχει ισχυρές επιρροές από την Ιαπωνική θρησκεία και τον τρόπο ζωής. Ο αρχιτεκτονικός τρόπος του αυτός λέγεται πως δημιουργεί το φαινόμενο haiku, δίνοντας έμφαση στην αφαίρεση και στον κενό χώρο έτσι αναπαριστώντας την ομορφιά της απλότητας. Του αρέσει να δημιουργεί πολύπλοκους χώρους κυκλοφορίας διατηρώντας ταυτόχρονα την οπτική εντύπωση της απλότητας. Η αφαίρεση αυτή της αρχιτεκτονικής του δίνει έμφαση στην έννοια της αίσθησης και στην υλικότητα, επηρεασμένος από τις αρχές της διδασκαλίας του Ζεν, που επικεντρώνεται στην έννοια της απλότητας και στοχεύει στο συναίσθημα και όχι στην εμφάνιση. Για να εφαρμόσει αυτή την αφαίρεση χρησιμοποιεί για την κατασκευή το σκυρόδεμα, υλικό που δίνει στην αρχιτεκτονική του μια αίσθηση καθαρότητας και στιβαρότητας την ίδια στιγμή. Ταυτόχρονα όμως οι σκληροί αυτοί τοίχοι είναι τόσο μαλακοί στην αφή και συνδιαλέγονται με τέτοιο τρόπο με το φως και τον αέρα δίνοντας μια αίσθηση γαλήνης και ισορροπίας.
Έργα
Βρίσκεται στην πλαγιά του βουνού Ρόκκο, σε ένα οικόπεδο με 60 μοίρες κλίση και θέα προς την παραλία του Κόμπε. Είναι ένα συγκρότημα κατοικιών που αποτελείται από 18 μονάδες. Στην αρχή ζητήθηκε από τον Άντο το κτίριο να τοποθετηθεί στο επίπεδο τμήμα στους πρόποδες της πλαγιάς, ο ίδιος όμως πίστεψε πως η πλαγιά που βρισκόταν στο πίσω μέρος του οικοπέδου είχε μεγαλύτερες δυνατότητες. Μια σύνθεση από γεωμετρικά σχήματα που χαράχθηκε στην πλαγιά, χρησιμοποιώντας μπετονένιες μονάδες υποστυλωμάτων και δοκαριών σαν εμβάτη. Το 1983, περίπου όταν ολοκληρώνονταν το Rokko Housing I, όπως περιγράφει ο Άντο: «''ένας άλλος επιχειρηματίας μου πρότεινε μια δουλειά που φάνηκε σαν αστείο, θέλω να κάνεις ένα παρόμοιο συγκρότημα στο γειτονικό οικόπεδο. Μια έκταση περίπου τρεις φορές μεγαλύτερη, τέσσερις φορές μεγαλύτερη επιτρεπόμενη δόμηση και 55 μονάδες, οι συνθήκες επέτρεπαν μεγαλύτερη ελαστικότητα από την φάση Ι, στην οποία πολεοδομικοί κανονισμοί όπως η επιτρεπόμενη δόμηση δεν υπήρχαν. Έτσι μου δόθηκε η ευκαιρία, από το να επαναλάβω απλώς την φάση Ι, να επικεντρωθώ στην προσπάθεια εξέλιξης όσο μπορούσα αυτής της ιδέας''».
Συνεχίζοντας η φάση ΙΙΙ βρίσκεται στο στάδιο διαμόρφωσης σε ένα παρακείμενο οικόπεδο, το οποίο δεν του έχει ανατεθεί. Χρησιμοποιεί ένα χώρο και μια κλίμακα που ξεπερνάει αυτήν της φάσης I και ΙΙ, οραματίστηκε ένα συγκρότημα κατοικιών με πλήθος κοινόχρηστων εγκαταστάσεων και ελεύθερων χώρων μετατρέποντας την σχεδόν σε αυτόνομη πόλη.
Ένα από τα πιο αναγνωρισμένα έργα του. Κυριαρχεί η απλότητα του, δεν είναι τίποτα παραπάνω από ένα μπετονένιο κουτί με γυάλινες σχισμές σε σχήμα σταυρού και έναν διαγώνιο τοίχο που τέμνει και διαχωρίζει την είσοδο από τον μονόχωρο κυρίως ναό, μέσα στον οποίο δημιουργήθηκε με εκσκαφή μια κλίμακα. Ο ίδιος θυμάται: «''ο προϋπολογισμός ήταν πραγματικά περιορισμένος. Παρά τις πολύ δύσκολες συνθήκες, παρακινήθηκα από την ισχυρή επιθυμία της κοινότητας που ήλπιζε σε μια νέα αρχιτεκτονική και ανέλαβα την δουλειά. Αμέσως σκέφτηκα να είναι ξύλινη κατασκευή αλλά κανείς δεν μπορούσε να υλοποιήσει την μορφή που είχα στο μυαλό μου. Μην έχοντας άλλη επιλογή αποφάσισα να το κατασκευάσω από σκυρόδεμα. Προσαρμοζόμενος στον προϋπολογισμό, μείωσα τον κτιριακό όγκο και όλα τα άλλα στοιχεία στο ελάχιστο δυνατόν''».
Εξωτερικοί σύνδεσμοι
Κατηγορία:Ιάπωνες αρχιτέκτονες
Κύπελλο Πρωταθλητριών Ομάδων Ευρώπης 1971-72
Το κύπελλο πρωταθλητριών της περιόδου 1971-72 ήταν το δεκατοέβδομο από την καθιέρωση του θεσμού. Το κατέκτησε ο ΑΦΚ Άγιαξ για δεύτερη συνεχόμενη φορά κερδίζοντας στον τελικό την Ίντερ με σκορ 2-0. Ο τελικός πραγματοποιήθηκε στις 31 Μαΐου, στο Ρόττερνταμ και τον παρακολούθησαν 62.000 θεατές. Αναλυτικά τα αποτελέσματα της διοργάνωσης:
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1971 Κατηγορία:Ποδόσφαιρο το 1972
Πανελλήνιο πρωτάθλημα ανώμαλου δρόμου ανδρών 1964
Το Πανελλήνιο πρωτάθλημα ανώμαλου δρόμου ανδρών 1964 διεξήχθη στις 15 Μαρτίου. Πρωταθλητής αναδείχθηκε ο Μεσημέρτζης του Ολυμπιακού (απόσταση 10.000μ.), ενώ πρωταθλητής σύλλογος αναδείχθηκε η ΑΕΚ.
Πηγές
[http://athlitikihxo.gr/ShowNewspaper.php?ShowDate=1964-03-17 Αθλητική Ηχώ 17-3-1964 σελ. 6]
Ανδρων Κατηγορία:Στίβος το 1964
Γιούλια Μιχάλτσικ
Προσωπική ζωή
Η Γιούλια γνωρίστηκε το 2009 με τον σύζυγό της, το 2011 παντρεύτηκαν και τον 2013 απέκτησαν το πρώτο τους παιδί, ένα αγόρι ονόματι Αλεξάντρ.
Δισκογραφία
Μπόνους τρακ:
Εξωτερικοί σύνδεσμοι
Κατηγορία:Ρωσίδες τραγουδίστριες
Λίμνες Αργολίδας
Οι Λίμνες είναι χωριό της Αργολίδας. Διοικητικά αποτελούν Κοινότητα του Δήμου Άργους - Μυκηνών και με βάση την απογραφή πληθυσμού 2021 έχουν 553 μόνιμους κατοίκους.
Γενικά και ιστορικά στοιχεία
Οι κάτοικοι του χωριού εδώ και αιώνες διατηρούν την αρβανίτικη διάλεκτο και οτιδήποτε έθιμο την συνοδεύει, καθιστώντας έτσι το χωριό ένα από τα πιο ονομαστά Αρβανιτοχώρια της Αργολίδας. Το χωριό απέχει 26,5 χιλιόμετρα από το Ναύπλιο, 19,4 χιλιόμετρα από το Άργος και βρίσκεται πάνω στον ορεινό όγκο του Αραχναίου. Οι κάτοικοί του ασχολούνται ως επί το πλείστον με την κτηνοτροφία, μετά την εγκατάλειψη της καπνοκαλλιέργειας τη δεκαετία του 2000.
Κατά τη διάρκεια της Κατοχής, οι Λίμνες χρησιμοποιήθηκαν από το ΕΑΜ/ΕΛΑΣ ως τόπος κράτησης και εκτέλεσης συνεργατών των δυνάμεων Κατοχής, αλλά και αντιφρονούντων. Το χωριό Συγκαταλέγεται στα "μαρτυρικά χωριά" της Ελλάδας καθώς τον Μάιο του 1944 οι Γερμανοί εκτέλεσαν 87 κατοίκους κατά τις εκκαθαριστικές επιχειρήσεις που έκαναν στην περιοχή.
Από τις Λίμνες κατάγονται ο Γιώργος Καραμάνος πρόεδρος της ελληνικής κοινότητας στο Σαντιάγο της Χιλής και η κόρη του Ειρήνη, πρώτη κυρία της Χιλής μετά τις εκλογές του 2021. Καταγωγή επίσης από τις Λίμνες έχει και ο Ελληνοαυστραλός ομογενής πυγμάχος Τζορτζ Καμπόσος, ο οποίος νίκησε σε έναν συγκλονιστικό αγώνα τον Τεόφιμο Λόπες, στο Madison Square Garden της Νέας Υόρκης τον Νοέμβριο του 2021 και στέφθηκε έτσι νέος παγκόσμιος πρωταθλητής στη Lightweight κατηγορία της πυγμαχίας.
Γαστρονομία και παράδοση
Το χωριό φημίζεται για τα παραδοσιακά αρβανίτικα εδέσματα του όπως η γκιόσα (πρόβατο ή γίδα στο ξυλόφουρνο), τα χειροποίητα μακαρόνια γκόγκες καθώς και άλλα εδέσματα ενώ και η παραδοσιακή κεφαλογραβιέρα Λιμνών έχει ονομαστή αξία διότι παράγεται από τα ντόπια γάλατα των κτηνονοτρόφων του χωριού.
Πολιτισμός-Αθλητισμός
Στο χωριό εδρεύουν ο Μορφωτικός Σύλλογος Λιμνών (έτος ίδρυσης το 1979) και ο ποδοσφαιρικός σύλλογος Θύελλα Λιμνών που ιδρύθηκε το 1980 και συμμετέχει στα τοπικά πρωταθλήματα της ΕΠΣ Αργολίδας. μικρογραφία|δεξιά|Χορός στην πλατεία στο πανηγύρι της Υπαπαντής Στις 2 Φεβρουαρίου το χωριό γιορτάζει μεγαλοπρεπώς την Υπαπαντή του Χριστού, καθώς πανηγυρίζει ο ομώνυμος ιερός ναός που βρίσκεται στην κεντρική πλατεία του χωριού. Την παραμονή γίνεται περιφορά της εικόνας της Υπαπαντής στους δρόμους του χωριού και την επόμενη μέρα στον χώρο της πλατείας οι κάτοικοι χορεύουν και τραγουδούν παραδοσιακά τραγούδια (συχνά χωρίς συνοδεία μουσικής- τραγουδισμένα "με το στόμα" όπως λένε οι ντόπιοι).
Πληθυσμός
Ο πληθυσμός των Λιμνών παρουσίασε διαρκή αύξηση απο το 1879 μέχρι το 1940 φτάνωντας τους 1.555 το 1940. Απο τότε ο πληθυσμός μειώνεται με επιτάχυνση τα τελευταία χρόνια φτάνοντας τους 553 το 2021.
Παραπομπές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών Κατηγορία:Χωριά του Αραχναίου
Λυγιάς Αιτωλοακαρνανίας
Ο Λυγιάς είναι χωριό της Ναυπακτίας και της Περιφερειακής Ενότητας Αιτωλοακαρνανίας.
Γεωγραφικά - Ιστορικά στοιχεία
Το 1979 με το ΦΕΚ 16Α - 30/01/1979 συστάθηκε κοινότητα Λυγιάς και ορίστηκε ο οικισμός ως έδρα της ενώ το 1997, σύμφωνα με το σχέδιο Καλλικράτης και το ΦΕΚ 244Α - 04/12/1997, αποσπάσθηκε από την κοινότητα και προσαρτήθηκε στον τότε δήμο Ναυπάκτου. Σύμφωνα με την εφαρμογή του προγράμματος Καλλικράτης αποτελεί την Τοπική Ενότητα Λυγιά που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή πληθυσμού και κατοικιών του 2011 που αφορούν στο μόνιμο πληθυσμό της χώρας απογράφησαν 1.161 κάτοικοι.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Η Επιστροφή του Βασιλιά (ταινία, 1980)
Η Επιστροφή του Βασιλιά (αγγλικά:The Return of the King) (επίσης γνωστή ως Η Επιστροφή του Βασιλιά: Μια ιστορία των Hobbits) είναι μια τηλεοπτική ταινία μουσικής φαντασίας κινουμένων σχεδίων του 1980, η οποία δημιουργήθηκε από τον Rankin / Bass και Topcraft. Είναι μια διασκευή του μυθιστορήματος υψηλής φαντασίας του 1955, Η Επιστροφή του Βασιλιά, που είναι ο τρίτος και τελευταίος τόμος του Άρχοντα των Δαχτυλιδιών από τον Τζ. Ρ. Ρ. Τόλκιν και είναι συνέχεια της τηλεταινίας Το Χόμπιτ του 1977.
Η ειδική εκπομπή μεταδόθηκε στο ABC την Κυριακή, 11 Μαΐου 1980, μετά από μια νομική διαμάχη που προέκυψε από το Ίδρυμα Τόλκιν και την Fantasy Films. Είχε μια μέτρια κριτική απόδοση και άπο τους κριτικούς καθώς και άπο τους φαν.
Πλοκή
Στο πάρτι των 129ων γενεθλίων του Bilbo Baggins στο Rivendell, ο ανιψιός του, ο Frodo εξηγεί γιατί του λείπει ένα δάχτυλο από το χέρι, ενώ ο αοιδός της Γκόντορ τραγουδά μια μπαλάντα που αφηγείται την αποστολή της καταστροφής του One Ring και της ήττας του Dark Lord Sauron. Στην Mordor, ο φίλος και σύντροφος του Frodo, Samwise Gamgee, φέρει το δαχτυλίδι στην απουσία του Frodo, καθώς επιχειρεί να σώσει τον Frodo από το φρούριο Orc της Cirith Ungol. Κατά τη διάρκεια του ταξιδιού του, ο Σαμ μπαίνει στον πειρασμό να διεκδικήσει το Δαχτυλίδι για τον εαυτό του, αλλά τελικά αντιστέκεται στη δύναμή του. Διασώζει τον Φρόντο και τα δύο Χόμπιτ κατευθύνονται προς το Βουνό του Χαμού για να καταστρέψουν το Δαχτυλίδι.
Εν τω μεταξύ, ο μάγος Gandalf the White και ο Hobbit Pippin φτάνουν στο Minas Tirith για να προειδοποιήσουν τον Denethor, τον Steward of Gondor, για τον επερχόμενο πόλεμο - μόνο για να ανακαλύψουν ότι ο Steward έχει τρελαθεί και σημαίνει να αυτοκτονήσει. Ο Frodo και ο Samwise συνεχίζουν προς το Βουνό του Χαμού ( ξεφεύγοντας από τους Ringwraiths και διεισδύοντας σε ένα τάγμα Orcs στη διαδικασία) μόνο για να επιτεθούν από τον Gollum, το πλάσμα από το οποίο ο Bilbo πήρε το δαχτυλίδι δεκαετίες πριν. Ο Frodo ρίχνει τον Gollum κάτω, ωστόσο, και πηγαίνει στο Crack of Doom. Ο Σαμ ετοιμάζεται να σκοτώσει τον Γκόλουμ, αλλά νικάται και τον αφήνει να φύγει.
Ταυτόχρονα, η γειτονική χώρα του Γκόντορ, η Ροχάν, μάχεται με τις δυνάμεις του Σάουρον στη μάχη των Πελενόρ Φιλντς, αλλά ο βασιλιάς της Θεόντεν σκοτώνεται από τη μάγισσα-βασιλιά του Άνγκμαρ. Η ανιψιά του Theoden, Eowyn, που είχε μεταμφιεστεί σε άντρα για να συμμετάσχει στη μάχη, σκοτώνει τον Μάγο-Βασιλιά με τη βοήθεια του Pippin, νικώντας στιγμιαία τους στρατούς του Sauron. Αυτές οι δυνάμεις συγκεντρώνονται στιγμιαία με την άφιξη του μαύρου στόλου που έρχεται από τη δύση, το απελπιστικό όραμα του οποίου οδήγησε τον Ντένεθορ στην αυτοκτονία του, αλλά το ηθικό τους διαλύεται όταν συνειδητοποιούν ότι ο στόλος βρίσκεται υπό τη διοίκηση του πρίγκιπα Άραγκορν του Γκόντορ. Κατά την άφιξή του, ο Άραγκορν, διάδοχος του θρόνου του Γκόντορ, σχεδιάζει να αντιμετωπίσει τον Σάουρον στη Μαύρη Πύλη. Εδώ, συγκρούεται λεκτικώς με το στόμα του Sauron και οι δύο στρατοί προετοιμάζονται για μάχη.
Στο Βουνό του Χαμού, ο Frodo υποκύπτει στη δύναμη του Δαχτυλιδιού και το φοράει στο δάχτυλο του, κι έτσι έγινε αόρατος. Ο Σαμ ανακαλύπτει τον Γκόλουμ και τον Φρόντο να μαλώνουν για το Δαχτυλίδι, με αποτέλεσμα ο Γκόλουμ να δαγκώσει το δάχτυλο του Φρόντο για να το διεκδικήσει. Ενώ χορεύει από την χαρά του για την ανάκτηση του «πολύτιμου» του, ο Γκόλουμ πέφτει στη λάβα του Βουνού του Χαμού, παίρνοντας μαζί του το Δαχτυλίδι. Το Δαχτυλίδι καταστρέφεται και ο Σάουρον καταστρέφεται. Ο Σαμ και ο Φρόντο διασώζονται από τους Αετούς από το φουντωτό όρος Doom. Λίγους μήνες αργότερα, ο Άραγκορν στέφεται Βασιλιάς του Γκόντορ. Η ιστορία ολοκληρώνεται με τον Frodo να συνοδεύει τον Bilbo, τον Gandalf και τον Elrond καθώς φεύγουν από τη Μέση Γη. Δίνει το Κόκκινο Βιβλίο του Westmarch (που αποτελείται από τα απομνημονεύματα του Μπίλμπο με μερικές εφεδρικές σελίδες) στον Σαμ, διαβεβαιώνοντάς του ότι του επιφυλάσσει ακόμη μια καλή ζωή. Ο Γκάνταλφ τους διαβεβαιώνει ότι τα Χόμπιτ κάποια μέρα θα έχουν απογόνους μεταξύ των ανθρώπων, για να διατηρήσουν την ύπαρξή τους. και η ταινία τελειώνει με την αναχώρηση του Φρόντο από τα Γκρίζα Λιμάνια για το Βάλινορ.
Εξωτερικοί Σύνδεσμοι
Κατηγορία:Μέση Γη Κατηγορία:Ταινίες του 1980 Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες φαντασίας Κατηγορία:Ταινίες βασισμένες σε βρετανικά μυθιστορήματα Κατηγορία:Έργα βασισμένα στον Άρχοντα των Δαχτυλιδιών Κατηγορία:Τηλεταινίες Κατηγορία:Τηλεταινίες της American Broadcasting Company Κατηγορία:Ταινίες κινουμένων σχεδίων του 1980
Βάλεντιν Βάιγκελ
Ο Βαλεντίν Βάιγκελ (Valentin Weigel, Χέιν, 7 Αυγούστου 1533 – Τσοπάου, 10 Ιουνίου 1588) ήταν Γερμανός θεολόγος, φιλόσοφος και μυστικιστής συγγραφέας, από τη Σαξονία, σημαντικός προπομπός της μεταγενέστερης γερμανικής θεοσοφίας.
Βίος και ιδέες
Εν γένει ο Βάιγκελ κράτησε τις ιδέες του μυστικές, κοινωνώντας τις μόνο σε προσωπικούς του φίλους (σε αντίθεση με τον Γιάκομπ Μπέμε). Ήταν γνωστός για την πίστη του ότι η Παρθένος Μαρία ήταν επίσης αποτέλεσμα άμωμης σύλληψης, δηλαδή αναμάρτητη, προκειμένου να δεχθεί τον θεό στη σάρκα της.
Άφησε περίπου 6.000 σελίδες έντυπου ή χειρόγραφου υλικού. Οι ιδέες του για την ανθρώπινη φύση δημοσιεύθηκαν σταδιακά και μετά θάνατον. Ο Γιόχαν Αρντ, ο Γκότφριντ Άρνολντ και ο Λάιμπνιτς βοήθησαν να διαδοθούν οι ιδέες του.
Ο μυστικισμός του σημαδεύτηκε από τις επιδράσεις του Γιοχάνες Τάουλερ και τα δόγματα του Παράκελσου. Ήταν επίσης οπαδός του Σεμπάστιαν Φρανκ και του Κάσπαρ Σβένκφελντ. Όπως και οι δύο τελευταίοι, τόνισε την εσωτερική ζωή. Υποστήριξε την ύπαρξη μίας «πνευματικής εκκλησίας», στην οποία μπορεί να γνωρίζει κανείς τον Χριστό χωρίς βιβλία ή γραφές.
Εξωτερικοί σύνδεσμοι
Κατηγορία:Γερμανοί θεολόγοι Κατηγορία:Γερμανοί φιλόσοφοι Κατηγορία:Γερμανοί συγγραφείς
NGC 121
Το NGC 121 είναι σφαιρωτό σμήνος στο Μικρό Νέφος του Μαγγελάνου, στον αστερισμό Τουκάνα. Το ανακάλυψε ο αστρονόμος Τζον Χέρσελ (John Herschel) στις 20 Σεπτεμβρίου 1835.
Εξωτερικοί σύνδεσμοι
0121 Κατηγορία:Σφαιρωτά σμήνη Κατηγορία:Μικρό Νέφος του Μαγγελάνου
Λυγιάς
Με την ονομασία Λυγιάς μπορεί να απαντώνται τα παρακάτω:
Δείτε επίσης
Κατηγορία:Αποσαφηνίσεις ελληνικών τοπωνυμίων
Οδός Ελένης Ζωγράφου (Θεσσαλονίκη)
μικρογραφία|209x209εσ|Κήποι του Πασά Η οδός Ελένης Ζωγράφου είναι ένας οδικός άξονας στο κέντρο της Θεσσαλονίκης. Ξεκινάει από τα Πανεπιστήμια στην οδό Αγίου Δημητρίου και ενώνει το κέντρο της πόλης με την συνοικία του Αγίου Παύλου. Διέρχεται από το Νοσοκομείο Άγιος Δημήτριος και σε όλο το μήκος της διέρχεται ανατολικά από τα Βυζαντινά τείχη της πόλης. Πήρε το όνομα του από την Ελένη Ζωγράφου η οποία ήταν εθνική ευεργέτιδα, κατάγονταν από τη Θεσσαλονίκη και με την από 5-10-1929 ιδιόγραφη διαθήκη της είχε αφήσει στο πρώην Δημοτικό Νοσοκομείο Θεσσαλονίκης «Ο Άγιος Δημήτριος» το μισό της περιουσίας της. . Τέλος ο δρόμος περνάει ακομή από τους Κήπους του Πασά και από τα Νεκροταφεία της Ευαγγελίστριας.
Τα τέσσερα νεκροταφεία
Ο συγκεκριμένος οδικός άξονας αποκαλείται ως ο δρόμος των τεσσάρων νεκροταφείων. Δεξιά όπως ανεβαίνεις βρίσκεται ο πλαϊνός μαντρότοιχος του Κοινοτικού Κοιμητηρίου Ευαγγελιστρίας, που αποτελούν τα κεντρικά νεκροταφεία των κατοίκων του κέντρου της Θεσσαλονίκης. Αμέσως μετά βρίσκεται το Αρχαϊκό Ανατολικό Νεκροταφείο όπου εκεί έθαβαν τους κατοίκους της πόλης που πέθαιναν από τον 4ο μέχρι τον 7ο αιώνα. Στ’ αριστερά, πάλι, του δρόμου βρίσκεται το προτεστάντικο, το Κοιμητήριο των Διαμαρτυρομένων ενώ μετά είναι το Αρμένικο Κοιμητήριο ,όπου ενταφιαζόταν εκεί οι παλιά ισχυρή μειονότητα των Αρμενίων στην πόλη.
Κήποι του Πασά
Ακριβώς πίσω από το Νοσοκομείο Άγιος Δημήτριος είναι ένα καταπράσινο πάρκο, οι "Κήποι του Πασά" όπως ονομάστηκαν από τους ντόπιους κατοίκους. Οι συγκεκριμένοι κήποι δημιουργήθηκαν το 1904 και η έκταση που καταλαμβάνουν είναι περίπου 1.000 τ.μ.. Σήμερα έχουν σωθεί ένα σιντριβάνι και γύρω από αυτό μια σήραγγα, μια στέρνα για τη συγκέντρωση του νερού, μια χαμηλή πύλη που οδηγεί σε ένα υπόγειο χώρο και ένα υπερυψωμένο καθιστικό. Δεν υπάρχουν ιστορικά στοιχεία που να εξηγούν την ονομασία του πάρκου και αυτό έχει οδηγήσει σε μία σειρά από μύθους γύρω από το συγκεκριμένο πάρκου, ακόμη και μεταφυσικούς. Ο πιο γνωστός μύθος λέει πως οι Κήποι του Πασά παλιότερα αποτελούσαν το τέλος των κατακομβών της Θεσσαλονίκης, πράγμα που δεν έχει εξακριβωθεί ιστορικά.Αρχείο:Δενδροφύτευση-Κήποι Πασά .jpg μικρογραφία|Δενδροφύτευση στους Κήπους του Πασά
Τεχνικά χαρακτηριστικά
ο δρόμος έχει μήκος 750 μ. καθώς και διατομή γύρω στα 8-10μ. Αποτελείται από 1 λωρίδα κυκλοφορίας και έχει ανηφορική κλίση. Το 2015 ο Δήμος Θεσσαλονίκης αποφάσισε να ανανεώσει την ασφαλτόστρωση σε τμήμα της οδού, μεταξύ της Αγίου Δημητρίου και του Νοσοκομείου «Άγιος Δημήτριος».
Συγκοινωνία
Η Ελένης Ζωγράφου εξυπηρετείται από 1 γραμμή λεωφορείων του ΟΑΣΘ, την γραμμή 24 η οποία ξεκινάει από την Πλατεία Ελευθερίας, τερματίζει στα Χίλια Δέντρα (στον παλιό ζωολογικό κήπο) και ουσιαστικά εξυπηρετεί τις μετακινήσεις των κατοίκων του Αγίου Παύλου. Κατά μήκους της οδού υπάρχουν 2 στάσεις, η στάση Νοσοκομείο, η οποία βρίσκεται στο Νοσοκομείο «Άγιος Δημήτριος» και η στάση Άγιος Παύλος η οποία βρίσκεται μπροστά από την εκκλησία του Αγίου Παύλου.
Παραπομπές
Ελένης Ζωγράφου
Κυπριανός Μπίρης
Ο Κυπριανός Μπίρης (1907-1990) ήταν Έλληνας αρχιτέκτονας και καθηγητής της Ανωτάτης σχολής Αρχιτεκτόνων Ε.Μ.Π. Διετέλεσε με τη νέα μεταπολιτευτική κυβέρνηση του Κωνσταντίνου Καραμανλή Υφυπουργός Δημοσίων Έργων την περίοδο 19741976.